open-index/open-wikipedia-markdown huggingface dataset:
Condado de Korçë

O **Condado de Korçë** (en lingua albanesa *Qarku i Korçës*) é un condado da Albania. A súa capital é a cidade de Korçë.
Cunha área de 3.711&nbsp;km2 tiña unha poboación estimada de 257.576 habitantes no 2010.
## Distritos 
* Pogradec
* Korçë
* Kolonjë
* Devoll

## Notas
Circuíto de vía

miniatura|Esquema dun circuíto de vía ocupado.
Un **circuíto de vía** é un circuíto eléctrico ou electrónico que serve para saber se hai trens nun tramo de vía determinado. Utilízase normalmente para actuar sobre as sinais e evitar que un tren acceda ao cantón se este é utilizado por outro tren.

O circuíto realízase creando unha diferenza de potencial entre ambos os carrís. Ao entrar un tren nun circuíto de vía, as rodas metálicas curtocircuítan os carrís e este curtocircuíto é detectado por un relé. Este relé informa ao resto dos sistemas conectados a el de que o circuíto de vía se atopa ocupado. Cando o tren sae do circuíto de vía, as rodas deixan de curtocircuitar os raís e o circuíto volve considerarse como libre.

No caso dos bloqueos, os circuítos de vía coinciden cos cantóns e indican se os cantóns están ou non ocupados. Tamén poden situarse nunha estación.

A separación entre circuítos de vía realízase cortando os raís ou colocando unha peza illante para evitar que a corrente eléctrica pase dun circuíto a outro. En vías electrificadas en corrente continua, para manter a continuidade da alimentación, o circuíto de vía funciona con corrente alterna e a separación entre circuítos de vía realízase mediante aparellos que permiten o paso da corrente continua e non da alterna.

Naqueles bloqueos nos que non se dispón de circuítos de vía, a ocupación dos cantóns efectúase a través de contadores de eixos (que contan os eixos que entran e que saen nun cantón) ou da comprobación directa da ocupación por parte do xefe de circulación. En ocasións algúns vehículos ferroviarios pequenos (como vagonetas de traballos) non teñen a capacidade de conducir a electricidade e curtocircuitar as vías, polo que necesitan utilizar un bloqueo por ocupación.

Nestas instalacións esíxese un nivel de seguridade moi alto, tanto no deseño xeral como nos compoñentes, denominado *nivel de seguridade ferroviario*, dado que os fallos poderían ser de consecuencias catastróficas.

## Véxase tamén 
* Vía férrea
* Sinalización de vías férreas
Condado de Tirana

O **Condado de Tirana** ou **Tiranë** (en lingua albanesa *Qarku i Tiranës*) un condado da Albania. A súa capital é a cidade de Tirana.
Cunha área de 1.652&nbsp;km2 tiña unha poboación estimada de 800.347 habitantes no 2010.

## Distritos 
* Tirana
* Kavajë

## Notas
## Véxase tamén
### Ligazón externa
* Páxina web do Condado de Tirana
Dennis Ritchie

**Dennis MacAlistair Ritchie**, nado o 9 de setembro de 1941 en Bronxville, Nova York e finado o 12 de outubro de 2011, foi un científico computacional estadounidense.

## Traxectoria 
Colaborou no deseño e desenvolvemento dos sistemas operativos Multics e Unix, así como no desenvolvemento de varias linguaxes de programación coma o C, tema sobre o cal escribiu un famoso clásico das ciencias da computación xunto a Brian Wilson Kernighan: *A linguaxe de programación C*.

Recibiu o Premio Turing de 1983 polo seu desenvolvemento da teoría de sistemas operativos xenéricos e a súa posta en funcionamento na forma do sistema Unix. En 1998 foille concedida a Medalla Nacional de Tecnoloxía dos Estados Unidos de América. En 2007 xubilouse, sendo o xefe do departamento de Investigación en software de sistemas de Alcatel-Lucent.

## Notas 
## Véxase tamén 
### Ligazóns externas 
* The Limbo Programming Language 
* Transcrición dunha entrevista con Dennis Ritchie
Rías Baixas FS

O **Rías Baixas Fútbol Sala** foi un equipo de fútbol sala da cidade de Pontevedra (Galiza). Foi un dos máis importantes clubs de fútbol sala de Galiza. Xogaba os seus encontros como local no Pavillón Municipal dos Deportes de Pontevedra.

## Historia 
O club foi fundado en 1975. Xogou por primeira vez nunha categoría estatal na tempada 1990–91, cando debutou en Primeira Nacional B, categoría na que finalizou primeiro na tempada 1991-92, ascendendo á Primeira Nacional A. Na tempada 1992–93, o Rías Baixas conseguiu o ascenso á División de Prata logo de finalizar na primeira posición en Primeira Nacional A, ese mesmo ano conseguiu o seu primeiro título da Copa Xunta tras gañar aos seus veciños do Leis Pontevedra na final disputada en Cedeira. Como un dos equipos máis fortes da categoría, o Rías Baixas ascendeu á División de Honra tras dúas tempadas na segunda categoría tras proclamarse campión da División de Prata na tempada 1994-95. En 1996, conseguiu o seu derradeiro título, a súa segunda Copa Xunta, tras derrotar na final disputada na cidade da Coruña ao Parrulo de Ferrol. O Rías Baixas xogou na máxima categoría cinco tempadas consecutivas, conseguindo como mellor clasificación o oitavo posto que lle permitiu disputar os *playoffs* polo título, onde foron eliminados polo Playas de Castellón nos cuartos de final en dous partidos, ese mesmo ano o equipo pontevedrés conseguiu tamén a súa única clasificación para xogar a Copa de España, na que tamén caeu nos cuartos de final. Na tempada 1999–2000, co patrocinio de Fórum Filatélico, o club finalizou na 16ª posición con 6 vitorias 3 empates e 25 derrotas, polo que descendeu á División de Prata e renunciou á categoría para comezar unha nova etapa na Primeira Nacional A. Finalmente, o club desapareceu na tempada 2003-04 cando competía na Primeira Nacional B.

## Palmarés 
* **Copa Xunta (2)**: 1993 e 1996
* **Primeira Nacional B (1)**: 1991-92
* **División de Prata (1)**: 1994-95

## Notas 
## Véxase tamén 
### Ligazóns externas 
* Ficha do equipo en LNFS.es
Carlos Muñoz Arosa

**Carlos Muñoz Arousa**, nado en Vigo o 3 de abril de 1919 e finado en Buenos Aires o 27 de outubro de 1992, foi un actor galego.

## Traxectoria 
A súa carreira comezou a despuntar tras a guerra civil española, momento en que interveu en numerosos filmes de ton bélico e patriótico, de moda no momento. Desa época datan as súas colaboracións en *Sin novedad en el Alcázar* (1940), *Escuadrilla* (1941), *Los últimos de Filipinas* (1945) ou *El santuario no se rinde* (1949). Con todo, compaxinou o cine bélico con outros xéneros e participou no drama *Marianela* (1940), de Benito Perojo, protagonizado por Mary Carrillo e baseado na obra homónima de Benito Pérez Galdós así como en *Cristina Guzmán*, onde coñeceu a que logo foi a súa esposa, a actriz protagonista da película Marta Santa Olalla.

Durante tres décadas traballou asiduamente no cine español como actor secundario, con incursións igualmente en teatro (*Canción de cuna*, 1946, de Gregorio Martínez Sierra; *Seis personajes en busca de autor*, 1955, de Luigi Pirandello; *Donde vas Afonso XII?*, 1958, de Torcuato Luca de Tena; *Medea*, 1959; *Don Juan Tenorio*, 1964, de José Zorrilla; *De París viene mamá*, 1960, de Víctor Ruiz Iriarte; *Los derechos de la mujer*, 1962; *Nerón-Paso*, 1969 ambas de Afonso Paso) ata que en 1967 alcanzou a súa etapa de maior éxito profesional ao interpretar o papel de cabeza de familia na famosa serie de televisión *La casa de los Martínez*, que permaneceu en pantalla ata 1971.

Con posterioridade á finalización da serie volveu ao cine, interpretando papeis secundarios en películas como *La graduada* (1971), de Mariano Ozores, con Lina Morgan.
## Notas 
## Véxase tamén 
### Ligazóns externas 
* Necrolóxica Diario ABC. 30 de maio de 2005.
Mzuzu

**Mzuzu** (formalmente chamado Kaningina) é a capital da Rexión Norte de Malawi e a terceira cidade máis poboada de Malawi. A cidade ten uns 128.432 habitantes ademais de 20.000 estudantes da Universidade de Mzuzu, chegando aos 1,7 millóns persoas contando os arrabaldes da cidade. Está situado no distrito de Mzimba, no centro dunha rexión agrícola, co cultivo de té, caucho, e café.

A cultura da cidade está influída pola cultura tumbuka setentrional, empregando amplamente o tumbuka como lingua.

Ten o aeroporto de Mzuzu.

## Demografía
## Notas
Temburong

**Temburong** é un distrito (*daerah*) de Brunei. A capital é Bangar. Este é o único distrito que se encontra separado do resto do territorio, o que o converte nun exclave do sultanato.

O distrito limita coa baía de Brunei polo norte e con Malaisia polo leste.

O río Sungai Temburong discorre a través de todo o distrito e o río Sungai Pandaruan forma polo leste a fronteira con Malaisia.

## Provincias 
* Bangar 
* Labu 
* Batu Apoi 
* Amo 
* Bokok
Tutong

**Tutong** é un distrito (*daerah*) de Brunei. A capital é Pekan Tutong. Outras cidades importantes son Kuala Abang, Lamunin, Melit, Penanjong ou Telisai.

O distrito limita co Mar da China Meridional polo norte, co distrito de Brunei e Muara e Malaisia polo leste e co distrito de Belait polo oeste.

O río Sungai Tutong discorre por Tutong, que ten o lago máis grande de Brunei, Tasek Merimbun.

## Provincias 
* Pekan Tutong 
* Keriam 
* Telisai 
* Tanjong Maya 
* Kiudang 
* Ukong 
* Lamunin 
* Rambai
Brunei e Muara

**Brunei e Muara** é o distrito (*daerah*) de menor tamaño de Brunei, así como o máis setentrional. A capital é Bandar Seri Begawan, que tamén é a capital nacional. Outra cidade importante é Muara.

O distrito limita co mar da China Meridional polo norte, coa baía de Brunei polo leste, con Malaisia polo sur e co distrito de Tutong polo oeste.

## Provincias 
* Kianggeh 
* Berakas "A" 
* Berakas "B" 
* Kota Batu 
* Gadong 
* Kilanas 
* Sengkurong 
* Pengkalan Batu 
* Lumapas 
* Sungai Kebun ¹ 
* Tamoi ¹ 
* Burong Pinggai Ayer ¹ 
* Sungai Kedayan ¹ 
* Kampong Peramu ¹ 
* Saba ¹ 
* Serasa 
* Mentiri 
¹ - mukim (con máis de 30.000 habitantes)
## Notas
Belait

**Belait** é un distrito (*daerah*) do Sultanato de Brunei. A súa capital é Kuala Belait. Outras cidades importantes son: Badas, Bukit Sawat, Kuala Balai, Labi, Lumut, Seria, Sungai Liang, Sukang ou Melilas.

O distrito limita co Mar da China Meridional polo norte, co distrito de Tutong e o estado malaio de Sarawak polo sur e polo occidente.

O río Sungai Belait flúe a través de todo o distrito, sendo o río máis longo do país.
## Provincias 
* Bukit Sawat 
* Kuala Balai 
* Kuala Belait 
* Labi 
* Liang 
* Melilas 
* Seria 
* Sukang
## Notas
Arturo Grandal Vaqueiro

**Arturo Grandal Vaqueiro**, nado en Salvaterra de Miño o 23 de marzo de 1944, é un político galego do PPdeG.

## Traxectoria 
ATS de profesión, foi alcalde do concello de Salvaterra de Miño dende as primeiras eleccións democráticas, primeiro con UCD, logo como independente (1983-1987), co PSdeG-PSOE (1987-1995), e finalmente co PPdeG (1995-2019). Foi deputado provincial.

## Notas 
## Véxase tamén 
### Bibliografía 
* 
### Outros artigos 
*Eleccións municipais en Salvaterra de Miño

### Ligazóns externas 
*Entrevista en *Faro de Vigo*
Lago Chuzenji

O **Lago Chūzenji** (en xaponés 中 禅寺 湖 *Chūzenji-ko*) é unha lago de cráter situado no Parque Nacional de Nikko, na cidade de Nikkō, provincia de Tochigi no Xapón.

Hai  anos, cando o monte Nantai entrou en erupción e bloqueou o río, creouse este lago cunha superficie de 11,62 km ² e un perímetro de 25 km. O *Chūzenji-ko* atópase a de  metros de altitude, e a auga alcanza unha profundidade máxima de 163 m. O Yukawa é o principal afluente do lago no que existen aínda as cataratas de Kegon.

## Véxase tamén 
### Outros artigos 
* Monte Nantai
* Cataratas de Kegon
Emblema de Brunei

O **emblema de Brunei** está composto por unha lúa crecente que simboliza o islam, xunto cun parasol real (chamado *Payung Ubor-Ubor*) que representa a monarquía. Sobre o media lúa está escrito, en escrita árabe, o lema nacional: "Sempre en servizo con orientación de Deus". Os soportes do escudo son un par de mans con luvas e por debaixo atópase un listón coa inscrición árabe "*Brunei Darussalam*" ("*Brunei, patria da paz*"). Orixinalmente adoptado en 1932, o escudo de Brunei foi aprobado o 29 de agosto de 1959.

## Véxase tamén 
### Outros artigos
* Bandeira de Brunei
Monte Nantai

O **Monte Nantai** (en xaponés 男 体 山*Nantai-san* ou 二荒山 *Futarasan*) é un estratovolcán no Parque Nacional Nikko no centro de Honshū, principal illa do Xapón, que atinxe  m de altitude. Moi destacada, se pode ver en días limpo da costa do Pacífico, a máis de 100&nbsp;km.

É un sitio popular para montañoso e considerado montaña sagrada.

## Notas 
## Véxase tamén 
### Outros artigos 
* Lago Chuzenji
* Cataratas de Kegon
Gran Premio de Corea de 2011

O **Gran Premio de Corea** foi a décimo sexta carreira da tempada de Fórmula Un de . Levouse a cabo no Circuíto Internacional de Corea, Yeongam, Jeolla do Sur., Corea do Sur o 16 de outubro de 2011. A carreira é o segunda consecutiva do Gran Premio de Corea, e a primeira carreira logo de que Sebastian Vettel gañase o Campionato do Mundo de Pilotos de .

## Clasificación 
### Cualificación 
### Carreira 
## Posicións despois da carreira 
;Campionato de pilotos

;Campionato de construtores

* **Nota**: Só os cinco primeiros postos están incluídos en ambos os grupos de clasificación.

## Véxase tamén 
### Ligazóns externas
Xosé Manuel Pose Mesura

**Xosé Manuel Pose Mesura**, nado en Barizo (Malpica de Bergantiños) en 1950 e finado na Coruña o 4 de novembro de 2012, foi un político galego do PSdeG.

## Traxectoria 
Licenciado en Filoloxía clásica, profesionalmente dedicouse ao ensino do latín no ensino secundario. Politicamente é militante do PSdeG-PSOE, e resultou escollido concelleiro en Ferrol. Representante do partido xudicial de Ferrol na Deputación da Coruña, foi designado director do INEM na provincia da Coruña. Posteriormente foi designado subdelegado do goberno na provincia da Coruña, e en outubro de 2011, a un mes das eleccións xerais de 2011, delegado do goberno en Galicia, en substitución de Miguel Cortizo, candidato electoral polo PSOE.

## Obras 
* *Catalogación arqueolóxica da ría de Ferrol*, 1986 (con Ana Romero Masiá).

* *Galicia nos textos clásicos*, 1988 (con Ana Romero Masiá).
## Vida persoal 
É irmán do tamén político socialista Modesto Pose. Casou con Ana Romero Masiá. 

## Notas
José Manuel Pose

**José Manuel Pose Castelo** (nado en Rois e finado o 19 de marzo de 2013, foi un empresario e piloto de rallys galego, que competiu no Campionato de Galicia de Rally.

## Traxectoria 
Era fillo do tamén piloto José Pose, campión galego de montaña en 1993. Comezou no ano 1991 cun Seat Marbella, co que participou logo na Copa Marbella do Campionato de Galicia. Despois dunha paréntese regresou á competición cun Peugeot 106 e no 2006 detectóuselle un cancro de pulmón, que o obrigou a operarse en Pamplona e o mantivo apartado da competición. Máis tarde arrendou un BMW M3 que cambiou en 2011 por un Subaru Impreza WRC. A súa última carreira foi no Rally Botafumeiro de 2012 onde finalizou décimo cun Mitsubishi Lancer Evo X.

Faleceu polo cancro o 19 de marzo de 2013.

## Vida persoal 
Casou con Isabel e tivo un fillo, Maxi.

## Resultados 
### Campionato de Galicia de Rally 
## Notas 
## Véxase tamén 
### Ligazóns externas
Wonder Woman

A **Wonder Woman** é unha superheroína de banda deseñada da DC Comics creada por William Moulton Marston. É a princesa de Themyscira (ás veces chamada Illa Paraíso), filla da raíña das amazonas, Hipólita. Súa nai creouna a partir dunha imaxe de barro, á cal cinco deusas do Olimpo lle deron vida e superpoderes. Xa adulta, foi enviada para o "mundo dos homes" para espallar unha misión de paz, ben como loitar contra o deus da guerra, Ares. Tornouse integrante da Liga da Xustiza, así como Superman e Batman. Foi a primeira heroína creada, en 1941, pola DC Comics.

Basicamente, a Muller Marabilla é unha muller caucasiana de cabelo negro (curto, longo, encaracolado e liso nas diferentes historias), usando unha tiara dourada cunha estrela, un traxe que combina bustier vermello cunha aguia dourada como símbolo (sendo substituída por un duplo "W" nos anos 1980), pantalón curto azul con estrelas brancas e botas de cano longo vermellas. Despois da guerra civil en que súa nai foi deposta do trono das Amazonas, deixou de usar a tiara.

## Notas
## Véxase tamén 
### Outros artigos 
* *Wonder Woman*, filme de 2017.
Elisa Nogueira Méndez

**Elisa Nogueira Méndez**, nada en San Cibrao das Viñas o 9 de xaneiro de 1936, é unha política galega do PPdeG.

## Traxectoria 
Estudou Maxisterio. Foi alcaldesa do concello de San Cibrao das Viñas dende as primeiras eleccións democráticas, primeiro con Coalición Democrática, e despois co PPdeG, sempre con maioría absoluta. Foi deputada provincial. En 2011 abandonou a política.

## Vida persoal 
Casou con Alberto Luis Iglesias Díaz e é nai de Alberto e Elisa Iglesias Nogueira, e sogra de Rosendo Fernández Fernández..

## Notas 
## Véxase tamén 
### Bibliografía 
* 
### Outros artigos 
* Eleccións municipais en San Cibrao das Viñas
Filamento

miniatura|200px|Filamento dunha bombilla.
O **filamento** é o fío en espiral que xera luz por acción da temperatura nas lámpadas incandescentes. Están fabricados con metal de tungsteno, recubertos de calcio (Ca) e magnesio (Mg) e a súa función principal nos tubos das lámpadas incandescentes é prequecer o gas argon que hai no seu interior para que se poidan acender.
Geographia

A ***Geographia*** é unha obra de Claudio Tolomeo, xeógrafo grego do século II, que consta de tres partes, divididas en oito libros.

A primeira parte, o primeiro libro, é introdutoria, establecendo a súa metodoloxía para realizar traballos cartográficos e proxeccións. Na segunda parte, do segundo ao sétimo libro, cataloga aproximadamente 5.000 lugares do ecúmene. Mentres que as latitudes son bastante exactas, Tolomeo comete erros na lonxitude xa que utiliza unhas dimensións do globo terrestre inferiores ás reais, baseándose nas estimacións de Posidonio e Mariño de Tiro en vez das do seu mestre Eratóstenes, máis próximas á realidade. Na última parte, que se corresponde co último libro, achega 27 mapas do mundo coñecido.
Gran Premio de Corea

O **Gran Premio de Corea** (coreano: 코리아 그랑프리) foi unha carreira Fórmula 1 celebrada en Corea do Sur, desde  ata , cando abandonou o calendario de Fórmula Un.

## Historia 
A carreira disputaríase no Circuíto Internacional de Corea. Tamén se puxo de manifesto que a carreira sería promovida por unha empresa público-privada. O acordo é por sete anos cunha opción de cinco anos que asegure que a carreira se celebrará ata o ano 2021.

A pesar desta confirmación, o Gran Premio de Corea do Sur non se incluíu en ningún dos calendarios provisionais de 2010. Tras a aprobación de fondos para a carreira, programouse esta para o 17 de outubro do 2010 no calendario publicado pola Federación Internacional do Automóbil (FIA) o 21 de setembro de 2009. O 10 de decembro de 2009, os organizadores da carreira anunciaron que estarían listos na data prevista, cun plan para acabar o circuíto o 5 de xullo de 2010, aínda que admitiron que o seu maior problema radicaba na procura de aloxamento para todo o persoal e os espectadores da Fórmula Un. Os organizadores tamén descartaron a posibilidade de realizar a carreira de noite, polo menos ata que teñan máis coñecementos e experiencia na xestión dun Gran Premio. A pesar da confirmación, había aínda o risco de que o circuíto non chegara a tempo, isto foi negado polo promotor da carreira, quen dixo que o circuíto ía estar antes do previsto.

Logo de varios adiamentos, a FIA programou unha inspección final do circuíto o 11 de outubro de 2010, 13 días antes de que o Gran Premio de Corea fose programado para comezar a carreira. Logo da inspección da FIA, o director de carreira Charlie Whiting declarou que a carreira ía seguir adiante.

Os pilotos de Fórmula Un fixeron comentarios positivos sobre o novo circuíto, con varios comentarios de que parece a unha pista interesante e desafiante.

### Cancelación 
Un calendario preliminar para a tempada  indicaba unha data provisional para o Gran Premio de Corea, pero a carreira omitiuse do calendario final para 2014.

Inicialmente, a carreira non se incluíu no calendario provisional de , un calendario posterior publicado en decembro de 2014 deu ao Gran Premio de Corea un espazo o 3 de maio de 2015, movendoo desde cara ao final do calendario en anos anteriores, cara ao inicio do calendario. O 12 de decembro de 2014, Bernie Ecclestone dixo que o Gran Premio de Corea debía agregarse ao calendario de 2015 por motivos legais, citando obrigacións contractuais, pero que os organizadores non estaban interesados en albergar a carreira. Máis tarde anunciouse que a FIA eliminouno do calendario porque os organizadores non desexaban aloxalo. Tiñan plans de revivir o Gran Premio de Corea en , pero tampouco se materializaron.

## Gañadores 
## Notas 
## Ligazóns externas 
* Páxina oficial
Antonio Caneda Rodríguez

**Antonio Caneda Rodríguez**, nado en Medos (San Xoán de Río) o 4 de maio de 1906 e finado en San Cosmede de Cusanca (O Irixo) o 29 de agosto de 1937, foi un mestre e político galego.

## Traxectoria 
Asistiu ás escolas da Fundación Eumenio Ancoechea na Pobra de Trives. Estudou Maxisterio en Ourense e incorporouse á Asociación de Trabajadores de la Enseñanza de Orense (ATEO). Foi mestre na escola de Medos entre 1934 e 1936. Trasladou a escola de Medos á casa reitoral. Militante do Partido Radical-Socialista, co golpe de Estado do 18 de xullo de 1936 foi detido o 24 de agosto e trasladado a Ourense. Foi cesado como mestre en agosto. Foi obrigado a traballar na limpeza das rúas de Ourense. Foi trasladado preso a Castro Caldelas, de onde o sacaron para asasinalo nas proximidades do Paraño, na parroquia de  San Cosmede de Cusanca, en agosto de 1937.

## Notas 
## Véxase tamén 
### Ligazóns externas 
* Páxina web sobre Antonio Caneda
* Tríptico homenaxe Antonio Caneda 2007
Daniel Roebuck

**Daniel James Roebuck**, nado o 4 de marzo de 1963 en Pensilvania, é un produtor e actor de cinema e televisión. É coñecido por interpretar a Leslie Arzt na primeira tempada da serie de televisión da ABC *Lost*.

## Filmografía 
* *Glee* (dous episodios: «Furt» e «Born This Way», 2010-2011) --- Paul Karofsky
* *Wizards of Waverly Place* (2009) --- Organizador das casas de terror (1 episodio)
* *Sonny with a Chance* (2009) --- Sr Condor (Varios episodios)
* *Bryan Loves You* (2008) --- Profesor Spine
* *Flash of Genius* (2008) --- Frank Sertin
* *How My Dad Killed Dracula* (2008) --- Tío Ronny
* *Rex* (2008) --- Sheriff Bobby
* *Misty & Sara* (2007) --- Phil
* *Halloween* (2007) --- Lou Martini
* *LA Blues* (2007) --- Mr. Whittmore
* *Lost* --- Leslie Arzt (7 episodios, 2005-2010)
* *Boston Legal* --- Russell Blayney (1 episodio, 2006)
* *Law & Order* --- Nathaniel Prentiss (1 episodio, 2005)
* *Supercross* (2005) --- Mr. Lang
* *Graves End* (2005) ---- Sheriff Hooper
* *Take Out* (2005) --- Fredo Holt
* *A Minute with Stan Hooper* --- Pete Peterson (13 episodios, 2003-2004)
* *Agent Cody Banks 2: Destination London* (2004) --- Mr. Banks
* *ER* --- Kyle Martin (1 episodio, 2003)
* *The Low Budget Time Machine* (2003) --- Mook
* *Superaxente Cody Banks* (2003) --- Mr. Banks
* *Hansel & Gretel* (2002) --- Pai
* *Judging Amy* --- Alvin Twycoff (2 episodios, 2002)
* *Double Take* (2001) --- Axente Norville
* *The Invisible Man* --- Axente Norman Miller (2 episodios, 2000-2001)
* *Nash Bridges* --- Richard Bettina (14 episodios, 1996-2000)
* *Sweet Jane* (1998) --- Kellygreen
* *Together & Alone* (1998) --- Dougie Westa
* *Driven* (1996) --- Dale Schneider
* *Matlock* --- Cliff Lewis (50 episodios, 1987-1995)
* *Star Trek: The Next Generation* --- Jaron (2 episodios, 1991)
* *Lookwell* (1991) --- Policía
* *Project X* (1987) --- Hadfield
* ''River's Edge'' (1986) --- Samson 'John' Tollet
* *Cavegirl* (1985) --- Rex

## Véxase tamén 
### Ligazóns externas 
*Páxina Oficial 
*Ficha na IMDb 
*Daniel Roebuck en Memory Alpha (unha wiki de Star Trek)
Lance Reddick

**Lance Reddick**, nado o 7 de xuño de 1962 en Baltimore (Maryland) e finado o 17 de marzo de 2023 nos Ánxeles, foi un músico e actor de cinema, teatro e televisión estadounidense. Interpretou a Cedric Daniels en *The Wire* e apareceu en *Oz* como o Detective Johnny Basil. Tamén apareceu nas tempadas catro e cinco da serie de televisión *Lost*. Tivo un papel importante na serie *Fringe*, como o axente Phillip Broyles. Previamente, protagonizou dous episodios de *Law & Order*.

## Filmografía 
### Filmes 
### Televisión 
## Discografía 
* *Contemplations & Remembrances* (2007)

## Véxase tamén 
### Ligazóns externas 
* Páxina web oficial 
*
Blake Bashoff

**Blake Warren Bashoff**, nado o 30 de maio de 1981 en Filadelfia, Pensilvania, é un actor estadounidense de cinema e televisión.

## Traxectoria 
É coñecido por interpretar a Moritz Stiefel en *Spring Awakening*. Tamén ten feito diversos papeis e aparicións en series de televisión, entre as que se inclúe a serie da ABC *Lost* onde interpreta a Karl Martin. Tamén interpretou a Mark, o mozo de Peggy Olson, na tempada 4 de *Mad Men*.

## Véxase tamén 
### Ligazóns externas 
* Entrevista do 8 de abril de 2009 
* Entrevista do 5 de marzo de 2009
Xogos Panamericanos

Os **Xogos Panamericanos** son un evento multideportivos, que ten como base os Xogos Olímpicos e son organizados pola Organización Deportiva Panamericana (ODEPA). Son como unha versión aos Xogos Olímpicos modernos, nos que participan os países do continente americano.

Nos Xogos Panamericanos dispútanse deportes incluídos no Programa Olímpico e outros non disputados en Olimpíadas. Acontecen cada catro anos e, tradicionalmente, seguen unha rotación entre as tres rexións do continente: América do Sur, Central e do Norte. A primeira edición foi realizada en Buenos Aires, capital da Arxentina, en 1951.

## Edicións 
Os Xogos Panamericanos comezáronse a disputar no ano 1951 en Buenos Aires. Dende aquela, os xogos disputáronse ininterrompidamente cada catro anos en cidades de toda América. No ano 1990 houbo un intento de celebrar de Xogos Panamericanos de Inverno, mais non se levaron a cabo.

### Verán 
### Inverno 
## Nacións participantes 
Hai 41 Comités Olímpicos Nacionais recoñecidos para participar nestes xogos.

## Medalleiro histórico 
Véxase o artigo **Medalleiro histórico dos Xogos Panamericanos**.
### Verán 
### Inverno 
## Véxase tamén 
### Ligazóns externas 
* Historia dos Xogos
William Mapother

**William Reibert Mapother, Jr.**, nado o 17 de abril de 1965 en Louisville, Kentucky, é un actor e ex mestre estadounidense. É coñecido por interpretar a Ethan Rom na serie de televisión da ABC *Lost*.

## Filmografía 
* *Warrior* (2011) .... David Milligan
* *Another Earth (2010)* .... John Burroughs
* *Hurt* (2008) .... Darryl Coltrane
* *Prison Break* (Televisión, 2 episodios, 2009) .... Axente do FBI Chris Franco
* *Lost* (Televisión, 15 episodios, 2004–2010) .... Ethan Rom
* *Criminal Minds* (Televisión, 1 episodio, 2008) .... Ian Corbin
* *The Burrowers* (Filme, 2008) .... Will Parcher
* *Lost: Missing Pieces* (Televisión, 1 episodio, 2008) .... Ethan Rom
* *Skip Tracer* (Televisión, 2008) .... Henry Hargrove Jr.
* *WordGirl* (Televisión, 2007) ... Guy Rich (voz)
* *Viva Laughlin* (Televisión, 1 episodio, 2007) .... Sweet Lenny Collins
* *K-Ville* (Televisión, 1 episodio, 2007) .... Gordon Wix
* *Moving McAllister* (2007) .... Bob
* *Moola* (2007) .... Steve
* *Robot Chicken* (Televisión, 2 episodios, 2006) .... Alien Bully / Leprechaun #2
* *World Trade Center* (2006) .... Jason Thomas
* *The Lather Effect* (2006) .... Jack
* *Pregúntalle ao vento* (2006) .... Bill
* *Crossing Jordan* (Televisión, 1 episodio, 2005) .... Henry Bishop
* *Threshold* (Televisión, 2 episodios, 2005) .... Gunneson
* *Chloe* (2005) .... Doutor
* *The Zodiac* (2005) .... Dale Coverling
* *Lords of Dogtown* (2005) .... Donnie
* *The Inside* (Televisión, 1 episodio, 2005) .... Ronald Ewing
* *The Grudge* (2004) .... Matthew Williams
* *NCIS* (Televisión, 1 episodio, 2004) .... Kyle Grayson
* *CSI: Miami* (Televisión, 1 episodio, 2004) .... Pete Keller
* *Suspect Zero* (2004) .... Bill Grieves
* *Line of Fire* (Televisión, 2 episodios, 2004) .... Larry
* *The Kiss* (2003) .... Peter
* *Touched by an Angel* (Televisión, 2 episodios, 2003) .... Eddie
* *Law & Order* (Televisión, 1 episodio, 2003) .... Luke Edmunds
* ''The Pennsylvania Miners' Story'' (Televisión, 2002) .... John 'Flathead' Phillippi
* *CSI* (Televisión, 1 episodio, 2002) .... Douglas Sampson
* *Self Storage* (2002) .... Graham
* *Minority Report* (2002) .... Hotel Clerk
* *Operación Swordfish* (2001) .... Equipo de Gabriel
* *In the Bedroom* (2001) .... Richard Strout
* *Almost Famous* (2000) .... Bartender
* *Mission: Impossible II* (2000) .... Wallis
* *Magnolia* (1999) .... Asistente de Director da WDKK
* *The Unknown Cyclist* (1998) ....
* *Trickle* (1998) .... Josh Riddell
* *Without Limits* (1998) .... Bob Peters
* *Born on the Fourth of July* (1989) .... Platoon Member – Vietnam

## Véxase tamén 
### Ligazóns externas 
* Entrevista en Horror Asylum
BTU

A **BTU** ou **BTu** é a unidade de enerxía do sistema imperial anglosaxón. É a abreviatura de *British Thermal Unit*. Emprégase principalmente nos Estados Unidos e ocasionalmente tamén se pode encontrar en documentación ou equipos antigos de orixe británica. Na maior parte dos ámbitos da técnica e da física foi substituída polo joule, que é a unidade correspondente do sistema internacional.

Unha BTU representa a cantidade de enerxía precisa para elevar un grao Fahrenheit a temperatura dunha libra de auga en condicións atmosféricas normais. Un pé cúbico de gas natural despide unha media de 1000 BTU, cun intervalo de valores de entre 500 e 1500 BTU.

Equivale aproximadamente a:

* *252 cal*
* *1 055,056 J*
* *12&nbsp;000 BTU/h = 1 Tonelada de refrixeración = 3&nbsp;000 frigorías/h*.

## Véxase tamén 
* Conversión de BTU a outras unidades
Toy Story 2

***Toy Story 2*** é un filme de animación de Pixar, dirixido por John Lasseter que se estreou en 1999.

## Sinopse 
[thumb|[John Lasseter no quinto día do 66.º Festival de Cinema de Venecia, en 2009.]]

Cando Andy se vai de campamento deixando sós ós xoguetes, Al McWhiggin, un compulsivo coleccionista de xoguetes valiosos, secuestra a Woody. Buzz Lightyear e os demais xoguetes terán que actuar con rapidez se queren rescatalo. Durante a operación de rescate non só terán que afrontar múltiples perigos, senón que tamén vivirán divertidas situacións.

## Personaxes 
* Tom Hanks como Sheriff Woody
* Tim Allen como Buzz Lightyear
* Joan Cusack como Jessie
* Kelsey Grammer como Stinky Pete the Prospector
* Don Rickles como Mr. Potato 
* Jim Varney como Slinky 
* Wallace Shawn como Rex
* John Ratzenberger como Hamm
* Annie Potts como Bo Peep
* Estelle Harris como Señora Potato 
* Wayne Knight como Al McWhiggin
* John Morris como Andy Davis
* Laurie Metcalf como Nai de Andy
* R. Lee Ermey como Sarge
* Jodi Benson como Barbie
* Jonathan Harris como Geri
* Joe Ranft como Wheezy
* Robert Goulet como Wheezy
* Andrew Stanton como Emperador Zurg
* Jeff Pidgeon como Squeeze Toy Aliens

## Galardóns e nomeamentos 
* 1999: Nomeada ao Oscar: Mellor canción orixinal.
* 1999: Globo de Oro: Mellor filme: Comedia o Musical. 2 nomeamentos.

## Notas 
## Véxase tamén 
### Ligazóns externas 
* Web oficial 
* Ficha na IMDb 
* Ficha en RottenTomatoes 
* Ficha en AllMovie 
* Ficha en BoxOfficeMojo
José Gea Escolano

**José Gea Escolano**, nado en El Real de Gandia o 14 de xuño de 1929 e finado en Valencia o 6 de febreiro de 2017, foi un eclesiástico católico español que foi bispo de Mondoñedo-Ferrol.

## Traxectoria 
Ingresou no Seminario Diocesano de Valencia, onde cursou estudos eclesiásticos ata que o 29 de xuño de 1953 recibiu a orde sacerdotal. en substitución de Miguel Anxo Araúxo Iglesias. Durante os anos do seu bispado en Galicia destacou polas súas intervencións polémicas nos medios de comunicación, con manifestacións contra a homosexualidade e o aborto. Como bispo, foi membro da Comisión Episcopal de Pastoral, Comisión Episcopal do Clero, Comisión Mixta do Episcopado e presidente de Pastoral do Turismo, dentro da Conferencia Episcopal Española.

Xubilouse en 2005 e marchou de misioneiro ao Perú, onde traballou como auxiliar da parroquia de Santa María da Providencia, na diocese de Carabayllo.

Finou en febreiro de 2017 en Valencia ós 87 anos de idade.

## Obra 
* 
* *Cartas a un misacantano*. 1982
* *¿Sí o no al aborto?*. 1983
* *Religiosa, aquí y ahora*. 1983
* *Sacerdote, aquí y ahora*. 1983
* *Me comprometí con Cristo. Cartas de un obispo a un confirmado*. 1984
* *Confirmados y comprometidos*. 1985
* *La Confirmación ¿para qué?: 45 respuestas de un obispo a los confirmandos*. 1986
* *Fermento en la masa: institutos seculares*. 1987
* *Un obispo se confiesa. La historia de un sí*. 1987
* ''La Oración de la Virgen'. 1988
* ''Joven, ¿y tu vocación?'. 1990
* *Pastoral juvenil desde la confirmación*. 1990
* *Stop, Cristo en tu camino: reflexiones para jóvenes inquietos*. 1990
* *Ser sacerdote en el mundo de hoy y mañana*. 1991
* *Cristianos del mañana [Texto impreso] : curso de catequesis de confirmación*. 1991
* *Ser sacerdote en el mundo de hoy y de mañana*. 1991
* *Soy Jesús, ¿me conoces? : catequesis sobre Jesucristo para los jóvenes*. 1991
* *El desafío vocacional de las parábolas: cómo plantear la vocación a los jóvenes de hoy*. 1992
* *El hombre, especie no protegida*. 1992
* *Iglesia, Gobierno y elecciones: los católicos ante las próximas elecciones*. 1992
* *Todavía estamos a tiempo*. 1993
* *A grandes retos, grandes testigos*'. 1994
* *De tú a tú con Jesús*. 1995
* *Sendero hacia Lisieux*. 1995
* *Catecismo básico*. 1996
* *La oración del cristiano*. 1998
* *El catecismo de los catequistas: la fe vivida y transmitida*. 1999
* *Historia de la salvación contada a los niños*. 2000
* *Catecismo de postcomunión*. 2001
* *Catecismo para primera comunión*. 2003
* *Jesús, centro de nuestra vida*. 2003

## Notas
Vanguardia Gallega

***Vanguardia Gallega*** foi un diario vespertino editado en Lugo entre 1931 e 1933.

## Historia e características 
Subtitulado *Diario de la República*, apareceu o 6 de outubro de 1931. Fundado polos irmáns Juan Antonio e Evaristo Correa Calderón, estaba dirixido por Juan Antonio Correa Calderón. Foi un dos poucos periódicos verdadeiramente republicanos, liberais e laicos e situábase politicamente nunha posición de centro, próximo ao Partido Galeguista. Contou entre os seus colaboradores con Alexandre Bóveda, Víctor Casas, Ramón Otero Pedrayo, Valentín Paz-Andrade, Luís Pimentel, Juan Rof Codina, Castelao e Ramón Suárez Picallo. Concedeulle bastante espazo aos temas culturais e educativos e aos problemas económicos do campo galego. Cesou a súa publicación o 28 de maio de 1933.

## Véxase tamén 
### Bibliografía 
* 
* 

* 

### Outros artigos 
* Lista de publicacións impresas da provincia de Lugo
Lista das estrelas do Paseo da Fama de Hollywood

A seguinte é unha lista das estrelas do Paseo da Fama de Hollywood, inclúese a categoría e a localización de cada unha das estrelas.

## A 
## B 
## C 
## D 
## E 
## F 
## G 
## H 
## I 
## J 
## K 
## L 
## M 
## N 
## O 
## P 
## Q 
## R 
## S 
## T 
## U 
## V 
## W 
## X 
(Non hai estrelas do paseo da fama que teñan un apelido que empece con 'X')

## Y 
## Z 
## Véxase tamén 
### Ligazóns externas 
* Hollywood Walk of Fame Starfinder at the official website 
* Hollywood Star Walk: LA Times - an interactive map of star locations with photos
* Hollywood Walk of Fame interactive tour guide for PC
Juan Antonio Correa Calderón

**Juan Antonio Correa Calderón**, nado en Lugo en 1907 e finado na mesma cidade en 1962, foi un xornalista e escritor galego.

## Traxectoria 
Fillo do médico e escritor Antonio Correa Fernández. Estudou o bacharelato no instituto de Lugo, onde dirixiu o semanario infantil *El Ideal* en 1917 e publicou en 1918, con outros compañeiros, a revista *Juvenilia*. Licenciouse en Dereito na Universidade de Oviedo. En 1931 fundou en Lugo co seu irmán Evaristo o periódico *Vanguardia Gallega*, do que foi director. Despois colaborou no xornal conservador *Alborada*.

Afiliouse á Falange luguesa en 1935 e despois do golpe de Estado do 18 de xullo de 1936 foi nomeado Xefe local da Falange de Lugo.

## Obras 
* *Treinta poemas en prosa para los treinta días del mes de abril*, Lugo, 1933.

## Véxase tamén 
### Ligazóns externas 
*Ficha en galegos.info
*Pequena biografía
Heraldo de Galicia

***Heraldo de Galicia*** foi o nome de varias publicacións:

****Heraldo de Galicia***, periódico editado en Ourense en 1913.
****Heraldo de Galicia***, periódico editado na Habana entre 1919 e 1935.
****Heraldo de Galicia***, periódico editado en Ourense entre 1930 e 1936.
****Heraldo de Galicia***, periódico editado en Lisboa desde 1959.https://consellodacultura.gal/fondos_documentais/hemeroteca/cabeceira/index.php?p=593&id=406
## Véxase tamén
### Outros artigos
**El Heraldo de Galicia*
*
Praia de Camburi

A **praia de Camburi** está localizada na cidade de Vitória, capital do Estado do Espírito Santo, Brasil.

Camburi é a única praia de Vitória localizada na parte continental da cidade, é tamén a maior praia da capital, con 6&nbsp;km de extensión. Nesta praia encóntranse catro barrios: Camburi, Jardim da Penha, Mata da Praia e Jardim Camburi. É bastante frecuentada e ten unha óptima estrutura hoteleira.

A praia de Camburi sedia grandes eventos deportivos, como torneos nacionais e mundiais de volei praia, fútbol praia, campionatos de vela, entre outros.
Eduardo Giannetti

**Eduardo Giannetti da Fonseca**, nado en Belo Horizonte o 23 de febreiro de 1957, é un economista brasileiro, formado na Facultade de Economía, Administración e Contabilidade (FEA) e en ciencias sociais pola Facultade de Filosofía, Letras e Ciencias Humanas (FFLCH), ambas da Universidade de São Paulo.

Doutoramento en economía pola Universidade de Cambridge, onde foi profesor entre 1984 e 1987 e de 1988 a 2001. Leccionou na FEA/USP. Actualmente é profesor integral no Ibmec São Paulo.

## Obras 
É autor de diversos libros e artigos, e gañador de dous premios Jabuti, en 1994, co libro *Vícios privados, benefícios públicos?* (Cia. das Letras, 1993) e en 1995 con *As partes & o todo* (Siciliano, 1995).

Outros libros escritos por Giannetti son:
* *Beliefs in action* (Cambridge University Press, 1991)
**Auto-engano* (Cia. das Letras, 1997)
**Felicidade* (Cia. das Letras, 2002)
**O Valor do Amanhã* (Cia. da Letras, 2005)
**O Livro das Citações* (Cia das Letras, 2008)
**A Ilusão da Alma* (Cia das Letras, 2010)
Porto de Galinhas

miniatura|Pescadores en Porto de Galinhas
**Porto de Galinhas** é unha reputada praia da Rexión Nordeste do Brasil, localizada no municipio de Ipojuca, no estado de Pernambuco. A súa fama débese, principalmente, á súa paisaxe natural: piscinas de augas claras e mornas formadas entre corais, estuarios, mangleirais, area branca e coqueirais.

Inicialmente, a praia era chamada de Porto Rico, debido á súa abundancia do pau brasil. No auxe da escravitude no Brasil, era o principal punto de comercio de escravos ilegais no nordeste brasileiro. Moitas veces, os escravos chegaban escondidos embaixo de engradados de galiñas de angola/guineanas. A chegada dos escravos ao porto acostumaba ser anunciada pola frase *galiña nova no porto!* Desta forma, a praia de Porto Rico pasou a ser coñecida como Porto de Galinhas.

Toda a rexión é moi frecuentada por turistas e por surfistas de diversas nacionalidades.
Toy Story 3

***Toy Story 3*** é un filme de animación de Pixar, dirixido por Lee Unkrich, que se estreou no 2010.

## Sinopse 
Cando Andy se prepara para ir á universidade, o vaqueiro Woody, o astronauta Buzz e o resto dos seus amigos xoguetes comezan a preocuparse polo seu incerto futuro. Efectivamente todos acaban nunha gardería, onde a guapa boneca Barbie coñecerá ao guapo Ken. Esta reunión dos nosos amigos con outros novos xoguetes non será senón o principio dunha serie de trepidantes e divertidas aventuras.

## Personaxes 
* Tom Hanks como Sheriff Woody
* Tim Allen como Buzz Lightyear
* Joan Cusack como Jessie
* Ned Beatty como Lots-O'-Huggin' Bear
* Don Rickles como Mr. Potato
* Michael Keaton como Ken
* Wallace Shawn como Rex
* John Ratzenberger como Hamm
* Blake Clark como Slinky Dog
* Estelle Harris como Mrs. Potato
* John Morris como Andy Davis 
* Jodi Benson como Barbie
* Emily Hahn como Bonnie
* Laurie Metcalf como Nai de Andy
* Teddy Newton como Chatter Telephone
* Bud Luckey como Chuckles
* Beatrice Miller como Molly
* Javier Fernández-Peña como Buzz Español
* Timothy Dalton como Mr. Pricklepants
* Lori Alan como Nai de Bonnie
* Charlie Bright como Xove Andy
* Kristen Schaal como Trixie
* Jeff Garlin como Buttercup
* Bonnie Hunt como Dolly
* John Cygan como Twitch
* Jeff Pidgeon como Squeeze Toy Aliens
* Whoopi Goldberg como Stretch
* Jack Angel como Chunk 
* R. Lee Ermey como Sarge
* Jan Rabson como Sparks
* Richard Kind como Bookworm
* Erik von Detten como Sid
* Charlie Bright como Peaty
* Amber Kroner como Peatrice
* Brianna Maiwand como Peanelope
* Jack Willis como Frog
* Lee Unkrich como Jack-in-the-box
* Bob Peterson como Janitor
* Woody Smith como Big Baby

## Galardóns e nomeamentos 
* 2010: 2 Oscars: Oscar ó mellor filme de animación e canción. 5 nomeamentos, incluíndo película.
* 2010: Globos de Ouro: Mellor filme de animación.
* 2010: NBR - Asociación de Críticos Norteamericanos: Mellor filme de animación.
* 2010: Premios Annie: 3 nomeamentos: mellor filme de animación, director, guión.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Heraldo de Galicia (A Habana)

***Heraldo de Galicia*** foi un periódico editado na Habana entre 1919 e 1935.

## Historia e características 
Subtitulado *Periódico consagrado a los intereses del pueblo galiciano y paladín de la colonia gallega en Cuba*, apareceu o 1 de xuño de 1919 como semanario bilingüe, a partir de maio de 1920 converteuse en quincenal, e desde 1927 saíu cada dez días. Fundado por Manuel Fernández Doallo, estivo dirixido por R. P. Buyo, Hilario Ramón Alonso e o propio Manuel Fernández Doallo a partir de 1924. Entre os seus colaboradores figuraron Mercedes Vieito, Fernando Penalba, Vicente González Paratcha, Roberto Blanco Torres, Avelino Rodríguez Elías, Agustín Ribas Sánchez, Xesús Golmar, Juan Arévalo Viéites, Inocencio González, Modesto Prieto Camiña, Manuel González Rodríguez, Alejandro Prieto, Sinesio Fraga, Xosé Lesta Meis, Rafael Villaseca, José María Calveiro, Miguel Bendamio e Benito Rivadulla. Ilustrado con algunhas caricaturas de Ignacio Vidales Tomé. Abordou criticamente os problemas económicos e sociais de Galicia, combateu a continuación da guerra colonial española en África. Tamén publicou poemas e narracións de autores galegos. Cesou a súa publicación en 1935.

## Véxase tamén 
### Bibliografía 
* 
* 
* 
* 
* 

### Outros artigos 
* Publicacións impresas da diáspora galega
### Ligazóns externas 
* Ficha na Enciclopedia da Emigración  Departamento de Migración da Confederación Intersindical Galega.
Distrito de Lezhë

O **Distrito de Lezhë** (en albanés: *Rrethi i Lezhës*) é un dos 36 distritos de Albania localizado na prefectura de Lezhë. A súa capital Lezhë. Fica no noroeste do país. Outra localidade importante do distrito é Shëngjin.
A criatura perfecta

***A criatura perfecta*** (en ), é un filme de terror neozelandés escrito e dirixido por Glenn Standring, que se estreou no 2006. Estreouse en galego na TVG o 9 de decembro de 2009.

## Sinopse 
O filme transpórtanos a un hipotético e retro-futurista 1960 no que a paz entre homes e vampiros está a piques de dar paso a unha sanguenta guerra civil.

## Personaxes 
* Dougray Scott como Silus
* Saffron Burrows como Lilly
* Leo Gregory como Edgar
* Scott Wills como Jones
* Stuart Wilson como Augustus
* John Sumner como Howard
* Peter McCauley como Profesor Liepsky
* Aaron James Murphy como Slum Kid
* Danielle Cormack como muller embarazada

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity 
* Ficha en AllMovie
Ricardo Outeiriño

**Agustín Ricardo Outeiriño Rodríguez**, nado en Ourense en 1904 e finado na mesma cidade o 25 de xaneiro de 1986, foi un xornalista e editor galego.
## Traxectoria 
Irmán de Alejandro e José Luis Outeiriño Rodríguez. Realizou estudos de Filosofía e Letras na Universidade de Madrid. Foi director do semanario *Heraldo de Galicia* e do xornal *Galicia*. Militante do Partido Galeguista dende a súa Asemblea fundacional en decembro de 1931, cando este se integrou na Fronte Popular, pasou á fracción dereitista con Vicente Risco. Dirixiu o diario *La Región*, do que foi copropietario xunto co seu irmán Alejandro, entre 1932 e 1968. Fundou a revista *Misión* en 1937. Escribiu varias comedias e contos, e publicou o libro *Cuentos de Orense* (1979).

## Véxase tamén 
### Bibliografía 
* 
*
Tina Turner

**Anne Mae Bullock**, nada en Nutbush (Tennessee) o 26 de novembro de 1939 e finada o 24 de maio de 2023 en Küsnacht (Suíza), foi unha cantante, escritora, bailarina e actriz estadounidense, máis coñecida como **Tina Turner**. Cunha carreira que se alongou durante mais de cincuenta anos, foi unha dos principais expoñentes do rock, e foi alcumada a "Raíña do Rock".

## Traxectoria 
Debutou co sinxelo *A fool in love* Ela destacou pola acción das súas actuacións ao vivo e pola súa carga sexual. Trala súa separación de Ike, nos anos 1970, estableceuse como solista.

Tras varios anos afastada da escena musical, en 1984, foi protagonista un dos regresos de máis éxito da historia co seu álbum *Private Dancer* no que orientou a súa música mais cara ao Rock que a faría mundialmente famosa, fronte o R&B e Soul que caracterizaron as gravacións da Revue. Do mesmo xeito, actuou en diversas películas, como *Tommy*, *Mad Max alén da cúpula do trono* e *O derradeiro grande heroe*, entre outras.

As súas composicións, gravacións e interpretacións fixérona acredora de diversos galardóns e recoñecementos, entre eles oito premios Grammy. O seu nome forma parte do Paseo da Fama de Hollywood. Foi nomeada pola revista *Rolling Stone* como "unha das mais grandes intérpretes de tódolos tempos", con posición no posto número 17, superando a músicos como Michael Jackson e Prince, entre moitos outros.

Tina Turner é coñecida polas súas enerxéticas actuacións ao vivo, a súa poderosa voz e a súa lonxeva traxectoria. Tamén por posuír as mellores pernas sobre un escenario, que aínda hoxe ós 70 anos, son quen de rivalizar coas dunha xove de 20 anos. Ten vendido máis de 180 millóns de álbums en todo o mundo. Tina posúe o Récord Guiness como a artista en solitario que máis entradas de concertos ten vendido na historia da música. En 2008 abandonou o seu medio-retiro para percorrer o mundo coa súa xira *Tina!: 50th Anniversary Tour*, que se prolongou o longo tamén de 2009, sendo un dos tours máis rendibles dese ano.

## Discografía 
### Álbums de estudio 
* *Tina Turns the Country On!* (1974)
* *Acid Queen* (1975)
* *Rough* (1978)
* *Love Explosion* (1979)
* *Private Dancer* (1984)
* *Break Every Rule* (1986)
* *Foreign Affair* (1989)
* *Wildest Dreams* (1996)
* *Twenty Four Seven* (1999)

### Álbums recompilatorios 
* *Simply the Best* (1991)
* *The Collected Recordings - Sixties to Nineties* (1994)
* *All the Best* (2004)
* *Tina!: Her Greatest Hits* (2008)
* *The Platinum Collection* (2009)

### Álbums ao vivo 
* *Tina Live in Europe* (1988)
* ''VH1 Divas Live '99* (1999)
* *Tina Live* (2009)

## Tours 
* 1978–1979: *Wild Lady of Rock Tour*
* 1982–1984: *Nice 'n' Rough Tour*
* 1985: *Private Dancer Tour*
* 1987–1988: *Break Every Rule Tour*
* 1990: *Foreign Affair Tour*
* 1993: *What's Love? Tour*
* 1996–1997: *Wildest Dreams Tour*
* 2000: *Twenty Four Seven Tour*
* 2008–2009: *Tina!: 50th Anniversary Tour''

## Notas 
## Véxase tamén 
### Bibliografía 
* 
### Ligazóns externas 
* The Tina Turner Blog 
*  en IMDb 
* Sitio oficial 
* Tina Turner no Rock and Roll Hall of Fame 
* Discografía de Tina Turner en Discogs